अंचल जैन को मिला कांस्य पदक
बड़वानी | (बिजनेस न्यूज) | अखिल भारतीय निबंध प्रतियोगिता में हरसुख दिगंबर जैन हायर सेकंडरी स्कूल की 9वीं की छात्रा अंचल प्रमोद जैन ने संभाग स्तर पर तीसरा स्थान प्राप्त कर कांस्य पदक जीता। आध्यात्मिक संस्था श्रीरामचंद मिशन (हार्टफुलनेस) व यूएनआई केंद्र (भारत एवं भूटान) ने आयोजित की थी। संस्था के वरूल पाटीदार, अंजली सोनी व श्रुति राठौड़ ने संस्था स्तर पर प्रमाण पत्र प्राप्त किए। स्पर्धा का विषय था- हमारे ग्रह (पृथ्वी) को सबसे बड़ा खतरा, हमारी इस मानसिकता से है कि कोई और इसे बचा लेगा (राबर्ट स्वान)। मिशन से प्राप्त कांस्य पदक प्रीति अग्रवाल व प्राचार्य वी सहाय ने छात्रा को प्रदान किया। प्राचार्य सहाय ने बताया इस तरह की प्रतियोगिताओं से बच्चों में आध्यात्मिकता का बोध होता है। बच्चों के व्यक्तित्व में निखार आता है।
awa_Deva hin_Deva